CELEX: 32013D0705
Language: mt
Date: 2013-11-29 00:00:00
Title: 2013/705/UE: Deċiżjoni ta’ Implimentazzjoni tal-Kummissjoni tad- 29 ta’ Novembru 2013 li tawtorizza t-tqegħid fis-suq tal-estratt mill-għalla tas-serduq bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument C(2013) 8319)

3.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 322/39
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-29 ta’ Novembru 2013
   li tawtorizza t-tqegħid fis-suq tal-estratt mill-għalla tas-serduq bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill
   (notifikata bid-dokument C(2013) 8319)
   (It-test bl-Ispanjol biss huwa awtentiku)
   (2013/705/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (1), u partikolarment l-Artikolu 7 tiegħu,
   Billi:
   
               (1)
            
            
               Fit-8 ta’ Frar 2011, il-kumpanija Bioiberica S.A. għamlet talba lill-awtoritajiet kompetenti tar-Renju Unit biex tqiegħed l-estratt mill-għalla tas-serduq fis-suq bħala ingredjent alimentari ġdid;
            
         
               (2)
            
            
               Fil-25 ta’ Ottubru 2011 l-entità kompetenti tal-valutazzjoni tal-ikel tar-Renju Unit ħarġet ir-rapport ta’ valutazzjoni inizjali tagħha. F’dak ir-rapport din waslet għall-konklużjoni li l-estratt mill-għalla tas-serduq għall-użu f’ċertu ikel fil-livelli proposti mill-applikant jissodisfa l-kriterji stipulati fl-Artikolu 3(1) tar-Regolament (KE) Nru 258/97.
            
         
               (3)
            
            
               Fl-10 ta’ Novembru 2011, il-Kummissjoni ppreżentat ir-rapport ta’ valutazzjoni inizjali lill-Istati Membri l-oħra.
            
         
               (4)
            
            
               Tqajmu oġġezzjonijiet motivati fi żmien il-perjodu ta’ 60 jum stabbilit fit-tieni subparagrafu tal-Artikolu 6(4) tar-Regolament (KE) Nru 258/97. B’mod partikolari, tqajmu kwistjonijiet dwar l-ispeċifikazzjonijiet u l-effetti allerġiċi possibbli tal-prodott.
            
         
               (5)
            
            
               Fit-22 ta’ Mejju 2012 il-Kummissjoni kkonsultat mal-Awtorità Ewropea dwar is-Sigurtà fl-Ikel (EFSA) fejn talbet lill-Qorti biex twettaq valutazzjoni oħra għall-estratt mill-għalla tas-serduq bħala ingredjent tal-ikel skont ir-Regolament (KE) Nru 258/97.
            
         
               (6)
            
            
               Fil-31 ta’ Mejju 2013 l-Awtorità adottat Opinjoni Xjentifika dwar l-estratt mill-għalla tas-serduq (2), billi konkludiet li huwa sikur fir-rigward tal-użijiet u tal-livelli tal-użu proposti.
            
         
               (7)
            
            
               L-Opinjoni Xjentifika tagħti raġunijiet suffiċjenti biex jiġi stabbilit li l-estratt mill-għalla tas-serduq għall-użijiet u l-livelli tal-użu proposti jikkonforma mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (8)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-estratt mill-għalla tas-serduq kif speċifikat fl-Anness I jista’ jiġi kkummerċjalizzat bħala ingredjent għall-użijiet iddefiniti u fil-livelli massimi stabbiliti fl-Anness II.
   Artikolu 2
   Id-denominazzjoni tal-estratt mill-għalla tas-serduq, awtorizzata b’din id-Deċiżjoni li trid tidher fuq it-tikkettar tal-oġġetti tal-ikel li fihom dan l-ingredjent għandha tkun “estratt mill-għalla tas-serduq” jew “estratt mill-għalla tal-kapuċċell”.
   Artikolu 3
   Din id-Deċiżjoni hija indirizzata lil Bioiberica S.A., Plaça Francesc Macià, 7. 8B, 08029 Barcelona Spain.
   
      Magħmul fi Brussell, id-29 ta’ Novembru 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1.
   
      (2)  EFSA Journal 2013; 11(6):3260.
   
      ANNESS I
      
         SPEĊIFIKAZZJONI TAL-ESTRATT MILL-GĦALLA TAS-SERDUQ
      
      
         Definizzjoni
      
      L-estratt mill-għalla tas-serduq jinkiseb minn Gallus gallus b’idrolisi enżematiku tal-għalla tas-serduq u permezz ta’ stadji sussegwenti ta’ filtrazzjoni, konċentrazzjoni u preċipitazzjoni. Il-kostitwenti prinċipali tal-estratt mill-għalla tas-serduq huma aċidu ħijaluroniku glikosaminoglikani, sulfat tal-kondrojtin A u sulfat tal-kondrojtin B.
      
                  Aċidu ħijaluroniku
               
               
                  60–80 %
               
            
                  Sulfat tal-kondrojtin A
               
               
                  Mhux aktar minn 5 %
               
            
                  Sulfat tad-dermatan (Sulfat tal-kondrojtin B)
               
               
                  Mhux aktar minn 25 %
               
            
         Deskrizzjoni
      
      Trab igroskopiku abjad jew kważi abjad.
      
         Identifikazzjoni
      
      
                  pH
               
               
                  5,0-8,5
               
            
         Purità
      
      
                  Kloruri
               
               
                  Mhux aktar minn 1 %
               
            
                  Nitroġenu
               
               
                  Mhux aktar minn 8 %
               
            
                  Telf fit-tnixxif (105 °C għal 6 sigħat)
               
               
                  Mhux aktar minn 10 %
               
            
                  Merkurju
               
               
                  Mhux aktar minn 0,1 mg/kg
               
            
                  Arseniku
               
               
                  Mhux aktar minn 1 mg/kg
               
            
                  Kadmju
               
               
                  Mhux aktar minn 1 mg/kg
               
            
                  Kromju
               
               
                  Mhux aktar minn 10 mg/kg
               
            
                  Ċomb
               
               
                  Mhux aktar minn 0,5 mg/kg
               
            
         Kriterji mikrobijoloġiċi
      
      
                  Għadd aerobiku totali vijabbli
               
               
                  Mhux aktar minn 102 cfu/g
               
            
                  
                     Escherichia coli
                  
               
               
                  Nieqsa fi 1 g
               
            
                  
                     Salmonella spp.
               
               
                  Nieqsa fi 1 g
               
            
                  
                     Staphylococcus aureus
                  
               
               
                  Nieqsa fi 1 g
               
            
                  
                     Pseudomonas aeruginosa
                  
               
               
                  Nieqsa fi 1 g
               
            
   
      ANNESS II
      
         Speċifikazzjoni tal-użijiet tal-estratt mill-għalla tas-serduq
      
      
                  Kategorija tal-ikel
               
               
                  Livell massimu ta’ użu (mg/100 g jew mg/100 ml)
               
            
                  Xarbiet ibbażati fuq il-ħalib
               
               
                  40 
               
            
                  Xarbiet ibbażati fuq il-ħalib iffermentat
               
               
                  80 
               
            
                  Prodotti tat-tip jogurt
               
               
                  65 
               
            
                  
                     Fromage frais
                  
               
               
                  110